Diari Oficial de la Generalitat Valenciana


Sumari del DOGV 6867, del 21-09-2012 (2012/8724)

Informació pública de l'alternativa tècnica del programa d'actuació integrada del sector de sòl urbanitzable número 97 LK-8 Micleta Saforna del Pla General d'Ordenació Urbana de Callosa d'En Sarrià.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6867

Data del DOGV
:   21-09-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8724


Data del document
:   14-09-2012

Organisme emissor
:   Agrupació d'Interés Urbanístic Micleta Saforna

Tipus de document
:   Anunci

Descriptors 

:   * Callosa d'en Sarrià
    * pla d'urbanisme
    * empresa privada

Informació pública de l'alternativa tècnica del programa d'actuació integrada del sector de sòl urbanitzable número 00 NM-5 Micleta Saforna del Pla General d'Ordenació Urbana de Callosa d'En Sarrià. [2012/8724]  
L'Agrupació d'Interés Urbanístic (AIU) Micleta Saforna UE-2 ha protocol·litzat davant del notari de Callosa d'En Sarrià, José Alberto López Gómez, en data 13 de setembre de 2012, els documents integrants de l'alternativa tècnica de programa d'actuació integrada per al desenrotllament del sector industrial Micleta Saforna UE-2 de Callosa d'En Sarrià, d'acord amb el que disposa l'article 134 de la Llei 16/2005, de 30 de desembre, Urbanística Valenciana.  
Així mateix, també ha depositat la mencionada agrupació una còpia de l'alternativa tècnica davant de l'Ajuntament de Callosa d'En Sarrià.  
  
L'inici del procediment esmentat va ser aprovat pel Ple de l'Ajuntament de Callosa d'En Sarrià, en la sessió ordinària del dia 3 d'abril de 2008, d'acord amb les bases generals per al desenrotllament de programes d'esta naturalesa, i que van ser publicades en el Butlletí Oficial de la Província d'Alacant del 17 d'abril de 2008 (BOP núm. 736).  
  
En data 19 d'abril de 2012, es va acordar per part de l'Ajuntament l'aprovació de les bases particulars que regixen este procediment de concurs per a l'adjudicació del mencionat programa d'actuació integrada.  
Segons l'anteriorment manifestat, en data 26 d'abril de 2012, l'Ajuntament de Callosa d'En Sarrià va remetre l'anunci del concurs al Diari Oficial de la Unió Europea, que es va publicar el dia 2 de maig de 2012, i en data 14 de maig de 2012 es va procedir a la publicació de l'anunci de concurs en el Diari Oficial de la Comunitat Valenciana (DOCV), en el termini i forma establits en l'article 132.2 de la Llei Urbanística Valenciana i 291 del Reglament d'Ordenació i Gestió Territorial i Urbanística. Igualment, i en compliment del que establixen les bases generals per al desenrotllament de programes d'actuació integrada del Pla General d'Ordenació Urbana de Callosa d'En Sarrià, es va procedir a la seua publicació en el Butlletí Oficial de la Província d'Alacant número 100, de data 28 de maig de 2012.  
De conformitat amb allò que disposa l'article 134 de la Llei 16/2005, de 30 de desembre, Urbanística Valenciana, se sotmet a informació pública l'alternativa tècnica (projecte d'urbanització) de programa formulada per l'AIU Micleta Saforna per al desenrotllament del sector número 31 OG-6 Micleta Saforna.   
Per tot això, es publica este edicte anunci d'inici del procediment de gestió indirecta del programa d'actuació integrada, i es fa constar:  
  
1. L'objecte de l'actuació urbanística el constituïx el sector número 80 BT-6 Micleta Saforna, delimitat en el document exposat al públic i que constituïx el projecte d'urbanització.  
2. D'acord amb allò que s'ha previst en l'article 293 del Decret 67/2006, de 19 de maig, del Consell, pel qual s'establix el Reglament d'Ordenació i Gestió Territorial i Urbanística, la documentació integrant de l'alternativa tècnica se sotmet a informació pública pel termini d'un mes.  
3. D'acord amb el que establix l'article 134.3 de la Llei 16/2005, de 30 de desembre, Urbanística Valenciana, durant el termini esmentat es podran presentar al·legacions, indistintament, tant en l'Ajuntament de Callosa d'En Sarrià com en la notaria de José Alberto López Gómez, situada en el carrer Adolf Salvà, 2, 1r, del mateix municipi, on també es podrà consultar per qualsevol persona tota la documentació sotmesa a informació pública en horari de 09.30 a 14.00 hores.  
  
Callosa d'En Sarrià, 14 de setembre de 2012.- La presidenta: Mari Carmen Antón Blanquer.